CELEX: C2004/314/30
Language: sk
Date: 2004-12-18 00:00:00
Title: Rozsudok Súdu prvého stupňa z 21. októbra 2004 vo veci T-36/99, Lenzing AG proti Komisii Európskych spoločenstiev (Štátna pomoc — Žaloba o zrušenie — Prípustnosť — Akt týkajúci sa osobne žalobcu — Článok 87 ods. 1 ES — Rozdelenie splácania dlžnej sumy vo forme splátkového kalendára alebo iného rozvrhu platieb — Definícia veriteľa ako súkromnej osoby)

18.12.2004   
            
            
               SK
            
            
               Úradný vestník Európskej únie
            
            
               C 314/12
            
         
      ROZSUDOK SÚDU PRVÉHO STUPŇA
   
   z 21. októbra 2004
   vo veci T-36/99, Lenzing AG proti Komisii Európskych spoločenstiev (1)
   
   (Štátna pomoc - Žaloba o zrušenie - Prípustnosť - Akt týkajúci sa osobne žalobcu - Článok 87 ods. 1 ES - Rozdelenie splácania dlžnej sumy vo forme splátkového kalendára alebo iného rozvrhu platieb - Definícia veriteľa ako súkromnej osoby)
   (2004/C 314/30)
   Jazyk konania: nemčina
   Vo veci T-36/99, Lenzing AG, so sídlom v Lenzing (Rakúsko), v zastúpení: pôvodne H.-J. Niemeyer, neskôr I. Brinker a U. Soltész, advokáti, proti Komisii Európskych spoločenstiev (splnomocnení zástupcovia: V. Kreuschitz a D. Triantafyllou, za právnej pomoci: M. Núñez-Müller, advokát, ktorý si zvolil adresu na doručovanie v Luxemburgu), ktorú v konaní podporuje Španielske kráľovstvo (splnomocnená zástupkyňa: N. Díaz Abad, ktorá si zvolila adresu na doručovanie v Luxemburgu), predmetom ktorej je návrh na čiastočné zrušenie rozhodnutia Komisie 1999/395/ES z 28. októbra 1998 o štátnej pomoci poskytnutej Španielskom spoločnosti Sniace, SA, so sídlom v Torrelavega, Kantábria (Ú. v. ES 1999, L 149, s. 40) v znení rozhodnutia Komisie 2001/43/ES z 20. septembra 2000 (Ú. v. ES 2001, L 11, s.46), Súd prvého stupňa (piata komora), v zložení: predseda R. García-Valdecasas, sudcovia P. Lindh, J. D. Cooke, H. Legal a E. Martins Ribeiro; tajomník: D. Christensen, referentka, vyhlásil dňa 21. októbra 2004 rozsudok, ktorého výrok znie:
   
               1.
            
            
               Článok 1 ods. 1 rozhodnutia Komisie 1999/395/ES z 28. októbra 1998 o štátnej pomoci poskytnutej Španielskom spoločnosti Sniace, SA so sídlom v Torrelavega, Kantábria, v znení rozhodnutia Komisie 2001/43/ES z 20. septembra 2000 sa zrušuje.
            
         
               2.
            
            
               Komisia bude znášať svoje vlastné trovy ako aj trovy žalobcu.
            
         
               3.
            
            
               Španielske kráľovstvo bude znášať svoje vlastné trovy.
            
         
      (1)  Ú. v. ES C 160 z 5.6.1999